Smaragdvaran

Smaragdvaran er en varan som lever på Ny-Guinea.

Arten har en uvanlig sterk farge til å være varan, og er grønn til turkis med mørke tverrbånd. Totallengden varierer fra . Halen er 2,0–2,7 ganger så lang som kroppen, og kan brukes til å holde tak i grener.

Smaragdvaran er utbredt i tropisk regnskog i lavlandet på Ny-Guinea, og på noen av øyene i Torresstredet. Den lever oppe i trær, og eter insekter, edderkopper, skolopendere, krabber, fugler og små pattedyr. I motsetning til de fleste andre varaner eter den også plantekost, ettersom den forsyner seg med frukt oppe i trærne.

På mindre øyer i nærheten av Ny-Guinea finnes det flere nærstående arter, som sammen med smaragdvaran utgjør prasinus-gruppen av varaner. De fleste av de andre artene er svarte, men alle lever oppe i trær, og har gripehale. Prasinus-gruppen er en delgruppe av underslekten Euprepiosaurus. Følgende arter utenom smaragdvaran tilhører prasinus-gruppen:

 V. beccari – Aruøyene
 V. boehmei – Waigeo utenfor nordvestre Vest-Papua
 V. bogerti – D'Entrecasteaux-øyene øst for Ny-Guinea
 V. keithhornei – Den eneste arten på det australske kontinentet, og er bare kjent fra et lite område på Kapp York-halvøya
 V. kordensis – Biak nord for Vest-Papua
 V. macraei – Batanta utenfor nordvestre Vest-Papua
 V. reisingeri – Misool utenfor nordvestre Vest-Papua
 V. telenesetes – Den østligste arten, og er bare kjent fra et eksemplar som ble fanget på Rossel, 330 km øst for Ny-Guinea

 Eksterne lenker 

 Pacific Biodiversity Information Forum - Varanus prasinus 

Kategori:Varaner
Kategori:Krypdyr formelt beskrevet i 1839
Kategori:Dyr formelt beskrevet av Hermann Schlegel